PATVIRTINTA

 Skuodo vaikų lopšelio-darželio direktoriaus

 2017 m. lapkričio 24 d. įsakymu Nr. V1-74

**SKUODO VAIKŲ LOPŠELIO-DARŽELIO MENINIO UGDYMO PEDAGOGO (MUZIKA)**

**PAREIGYBĖS APRAŠYMAS**

**I SKYRIUS**

**MENINIO UGDYMO PEDAGOGO (MUZIKA)PAREIGYBĖ**

 1. Skuodo vaikų lopšelio-darželio (toliau – lopšelio-darželio) meninio ugdymo pedagogo (muzika) pareigybės aprašymas reglamentuoja specialius reikalavimus šioms pareigoms eiti, funkcijas, atsakomybę.

 2. Meninio ugdymo pedagogo (muzika) pareigybės grupė – specialistas.

 3. Meninio ugdymo pedagogo (muzika) pareigybės lygis – A.

 4. Meninio ugdymo pedagogas (muzika) yra pavaldus lopšelio-darželio direktoriui, tiesiogiai atskaitingas direktoriaus pavaduotojui ugdymui.

 5. Meninio ugdymo pedagogą (muzika) skiria pareigoms ir atleidžia iš pareigų, nustato jo pareiginį atlyginimą, sudaro rašytinę darbo sutartį lopšelio-darželio direktorius.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

 6. Meninio ugdymo pedagogo (muzika) kvalifikaciniai reikalavimai:

 6.1. turėti ne žemesnį kaip aukštesnįjį išsilavinimą ar specialųjį vidurinį išsilavinimą, įgytą iki 1995 metų, ir įgijus muzikos mokytojo kvalifikaciją;

 6.2. būti išklausius ne mažiau kaip 40 valandų (1,5 studijų kreditų) ikimokyklinio ir (ar) priešmokyklinio ugdymo metodikos kursus;

 6.3. būti išklausius profesijai ar veiklos sričiai privalomus mokymus teisės aktų nustatyta tvarka ir turėti tai patvirtinančius dokumentus;

 6.4. išmanyti ikimokyklinį ugdymą reglamentuojančius teisės aktus, pagrindinius ugdymo principus;

 6.5 gebėti naudotis informacinėmis technologijomis;

 6.6. gebėti savarankiškai planuoti, rengti ataskaitas, bendrauti ir bendradarbiauti, sklandžiai ir argumentuotai dėstyti mintis žodžiu ir raštu.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

 7. Meninio pedagogo (muzika) funkcijos:

 7.1. organizuojs ir vykdyti vaikų meninį (muzikinį) ugdymą, vadovaujantis Skuodo vaikų lopšelio-darželio Ikimokyklinio ugdymo programa ir Priešmokyklinio ugdymo bendrąja programa;

 7. 1. planuoja muzikinę veiklą, derina juos su grupės metų veiklos planu ir savaitės planu;

 7.2. ugdo ir/ ar dalyvauja vaikų ugdymo(si) procese, integruoja muzikinį ugdymą į

ugdymo procesą, taiko tradicines ir naujausias muzikinio ugdymo metodikas, derina jas su programų reikalavimais;

 7.3. prireikus dalyvauja rengiant individualias vaikų ugdymo(-si) programas. Sudaro

individualias muzikinio lavinimo programas muzikai gabiems vaikams. Muzikinio ugdymo metodus ir priemones pritaiko specialiųjų ugdymosi poreikių turintiems vaikams;

 7.4. kuria ugdomąją aplinką, parinkti vaiko amžių ir galimybes atitinkančias muzikinio ugdymo priemones;

 7.5. bendradarbiauja su lopšelio-darželio pedagogais, vadovais, rengia ir realizuoja

kūrybinius projektus, padeda ikimokyklinio ugdymo auklėtojams ir priešmokyklinio ugdymo pedagogams sudaryti pramogų, švenčių, šventinių rytmečių ir kitų renginių scenarijus;

 7.6. sistemingai vertina, fiksuoja vaikų daromą pažangą, apie vaikų pasiekimus informuoja tėvus (globėjus, rūpintojus);

 7.7. teikia informaciją, pagal kompetenciją konsultuoti tėvus (globėjus), kitus lopšelyje-darželyje dirbančius specialistus ikimokyklinio ir priešmokyklinio amžiaus vaikų ugdymo

Klausimais;

 7.8. inicijuoja ir/ar dalyvauja bendruose įstaigos renginiuose, projektuose ir kitose veiklose;

 7.9. ruošia vaikus ir dalyvauja įvairiuose konkursuose, šventėse, koncertuose lopšelyje-darželyje, mieste, respublikoje;

 7.10. informuoja lopšelio-darželio administraciją apie vaiko socialines ar sveikatos

problemas, pastebėtą ar įtariamą vaiko teisių pažeidimą.

 7.11. nuolat tobulina savo kvalifikaciją.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pareigybės aprašymą perskaičiau, susipažinau, supratau, įsipareigoju vykdyti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(darbuotojo vardas, pavardė, parašas, data)